נוה דרומי

נָוֶה דְּרוֹמִי (נולדה ב-24 ביולי 1985, ו' באב ה'תשמ"ה) היא עיתונאית, פובליציסטית ומגישת טלוויזיה ישראלית. שימשה כמנחה וכפאנליסטית בערוץ עכשיו 14.<ref name=":0" /> בעלת טורים ומאמרי דעה בעיתונים ישראלים ובכלי תקשורת אחרים.<ref name=":0"></ref> מנהלת פורום המזרח התיכון בישראל<ref name=":0" />.

==ביוגרפיה==
דרומי נולדה ביישוב הקהילתי אלון הגליל, להורים בעלי עסק עצמאי לעיצוב גינות נוי. אביה בועז גדל במושב נהלל, במשפחה של תומכי "מפא"י" ותיקה, ואמה דינה גדלה בצפת, בת להורים שעלו מתוניסיה.

שירתה בצה"ל כארבע שנים (כולל קבע), בעיקר בחיל השריון, כמדריכת טנקיסטים. בתפקידה האחרון שימשה כקצינת התיאום וההדרכה של בית הספר לקצינים.

לה תואר ראשון בפוליטיקה, ממשל ומזרח תיכון מאוניברסיטת בן-גוריון בנגב, ובעלת תואר שני בלימודי מדינת ישראל ויהדות ארצות הברית של תוכנית רודרמן באוניברסיטת חיפה.<ref></ref> כמו כן, היא בוגרת תוכנית המצטיינים לזהות ומדיניות של המכללה למדינאות.<ref></ref> כסטודנטית באוניברסיטת בן-גוריון בנגב, שימשה כמנהלת השיווק של אגודת הסטודנטים.

=== קריירה ===
דרומי שימשה כשליחת הסוכנות היהודית לאוניברסיטת פנסילבניה שבארצות הברית, ואחר כך כמנהלת של תנועת זכויות אדם כחולבן של המכון לאסטרטגיה ציונית.

בנובמבר 2015 השתתפה ב"ועידת השלום של הארץ", בפאנל בהנחיית ברק רביד, שהמליץ עליה כמה חודשים אחר כך בפני עורך "הארץ". לאחר מכן הועסקה בעיתון והחלה לכתוב בו מאמרי דעה. ביולי 2021 פרסם איש התקשורת שמעון ריקלין ברשת החברתית טוויטר שדרומי פוטרה מ"הארץ", וציין שסיבת פיטוריה מ"הארץ" היא בעקבות כך שדרומי הביעה תמיכה ברשתות החברתיות בארגון הימין "עד כאן", הנאבק בתופעות שלעמדתה של דרומי פוגעות בחוסנה ובתדמיתה של מדינת ישראל. בהמשך אושרו הדברים בידי דרומי. במהלך חמש השנים שבהן הועסקה בעיתון "הארץ", כתבה דרומי כ-150 מאמרי דעה.

בינואר 2021, עם השקת ערוץ עכשיו 14, החלה להגיש בו את תוכנית האקטואליה "שישי בוקר", את התוכנית "חמישי בחמש"; ומעת לעת גם את התוכניות "עכשיו כנסת" ו"חדשות מוצ"ש" של עכשיו 14, וכן תוכניות אקטואליה נוספות בערוץ זה<ref name=":0" />. בנוסף, דרומי השתתפה לסירוגין כפאנליסטית בתוכנית הפריים-טיים של ערוץ 14, "הפטריוטים". בתחילה הגישה גם פינה בשם "שלטון הפקידים", כחלק מתוכנית האקטואליה "הדו"ח של אראל", העוסקת בבירוקרטיה.

מספטמבר 2021 דרומי החלה לשמש כבעלת טור שבועי במוסף "יומן" מבית העיתון "מקור ראשון". בנוסף שימשה ככתבת ב"מגזין סוף השבוע" של אתר mako. ב-2022 כתבה טורי דעה בעיתון "ישראל היום". בינואר 2023 החלה לכתוב טורי דעה בעיתון "ידיעות אחרונות".<ref></ref><ref name=":0" />

בנוסף על עבודתה העיתונאית, דרומי מנהלת את פורום המזרח התיכון בישראל<ref name=":0" />.

בנובמבר 2022 ראה אור ספר עיון שחיברה "פרחים בקנה" בהוצאת "סלע מאיר" – הסוקרת ומותחת ביקורת על כפיית תהליכים פמיניסטיים ועל פמיניסטיות בכירות במערכת שפוגעות בפרט בעמידות צה"ל – אך גם בכלל חוסנה הלאומי של מדינת ישראל.

בשנת 2023 החלה להגיש את התוכנית "מבקרי המדינה" בערוץ כנסת, לצידו של אורי משגב.

במאי 2024 פורסם שדרומי עוזבת את ערוץ 14, ומצטרפת לערוץ החדשות i24NEWS.<ref></ref>

=== חיים אישיים ===
גרושה ואם לשתי בנות. מתגוררת בתל אביב.<ref></ref>

==קישורים חיצוניים==

* [https://www.haaretz.co.il/misc/writers/WRITER-1.2873812 מאמרים אחרונים], באתר הארץ
*[https://www.makorrishon.co.il/writer/נוה-דרומי/ מאמרים אחרונים], באתר מקור ראשון
*[https://www.israelhayom.co.il/writer/נוה-דרומי מאמרים אחרונים], באתר ישראל היום
* [https://statesmanship.org.il/he/קהילת-המכללה/המחזורים-הקודמים/מחזור-ח/item/706-נוה-דרומי,-בת-29 נוה דרומי], באתר המכללה למדינאות
* [https://www.inn.co.il/news/453126 "מנכלי"ת פורום מזרח תיכון-ישראל: כשל ישראלי אל מול המחבלים"], באתר ערוץ 7, 8 באוקטובר 2020
* [https://www.youtube.com/watch?v=NLxe3SaNEOg&feature=emb_title כנס] פורום המזרח התיכון בהנחיית נוה דרומי, 26 בספטמבר 2019
* 
* 
* 
* 

== הערות שוליים ==

קטגוריה:זוכי פרס מולדובן
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בעלות טור ישראליות
קטגוריה:בעלי טור ישראלים
קטגוריה:סגל גלי ישראל
קטגוריה:סגל הארץ
קטגוריה:סגל ערוץ 20
קטגוריה:סגל עכשיו 14
קטגוריה:סגל i24NEWS
קטגוריה:עיתונאיות ישראליות
קטגוריה:עיתונאים ישראלים
קטגוריה:רעננה: אישים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:אלון הגליל: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985